**Cine, de ce?**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cine, de ce?

...

Încotro ne ducem oare

Pe-ngusta timpului cărare,

Cârduri de păsări călătoare,

Ce fug de frig, caută soare?

...

Unde oare vom ajunge,

Torent năvalnic care curge

Ca un armăsar pur-sânge

Spre zarea care-ncet se strânge?

...

Ne-ntoarcem de unde-am venit,

Șir de vieți fără sfârșit,

Rătăcitori prin infinit,

Căutând alt răsărit?

...

Cine oare nu ne lasă,

Să ne-ntoarcem toți acasă,

Ce stihie, ce vântoasă,

Ce pădure-ntunecoasă?

...

Și cum vom ajunge-a ști

De ce ne facem colivii,

De ce-mbătrânim copii,

Cine ne vrea morți, nu vii?